กินยาคุมฉุกเฉินแล้วประจำเดือนมา1เดือนเดือนถัดไปยังไม่มาตามรอบเดือน จะท้องมั้ยคะ
สวัสดีค่ะ เลือดที่ออกจากช่องคลอดตลอด 1 เดือน ไม่น่าเกิดจากผลของยาคุมฉุกเฉิน แต่อาจเกิดจาก1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม แท้งไม่ครบ ครรภ์ไข่ปลาอุก เป็นต้น2. มีมดลูกอักเสบติดเชื้อ แต่จะมีอาการปวดท้องน้อยและตกขาวที่ผิดปกติร่วมด้วย3. การผลิตฮอร์โมนของรังไข่ผิดปกติ4. มีภาวะไทรอยด์ฮอร์โมนผิดปกติ5. มีโรคของมดลูก เช่น เนื้องอกมดลูก เยื่อบุโพรงมดลูกหนาตัวผิดปกติ มะเร็งปากมดลูก เป็นต้นแนะนำควรลองตรวจหาการตั้งครรภ์ดูก่อนค่ะ หากตรวจไม่พบ แต่เลือดได้หยุดไหลไปแล้ว ก็ควรรอดูประจำเดือนต่อไปก่อน หากประจำเดือนยังคงไม่มา หรือหลังจากนั้น ได้มีเลือดไหลออกมานานต่อเนื่องเหมือนเดิมอีก หรือมีปวดท้องน้อยมากร่วมด้วย แนะนำควรไปพบสูติ-นรีแพทย์เพื่อหาสาเหตุค่ะ